ma pean silmas seda sügavsinist mis selja paljaks jätab  see mis neeldub sujuvalt puusajoonde  sinine.  ma ei teagi miks, aga tundub, et just see toob parimal viisil esile sinu naha loomuliku sära  (hmm, võiks täitsa hakata muretsema sinu nahavärvi pärast)  sinine ju.    ma ei ole veel otsustanud, kuidas, kaunike  aga ma mõtlen  ja olgu ette öeldud, et ehkki ma sind kangialustes luuran  ehkki ma ronin vana kastani otsa su maja akende all  ehkki ma olen su postkastis reklaamide vahel  ja ootan hinge kinni pidades kas sa märkad teatrikuuluutust  sest mujal  sa seda sinist ju eriti ei kanna    ühesõnaga, vaatamata kõigele kinnitan sulle siiralt  ma ei soovi sulle halba  sinuga ei juhtugi halba - mina ju valvan  lihtsalt,  kuigi ma veel ei tea kuidas,  sinu tualett saab minu nime!    see on möödapääsmatu.